|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΚΟΖΑΝΗΣ**  **ΔΗΜΟΣ ΚΟΖΑΝΗΣ** |  | **Κοζάνη, 07/09/2022** |

**Αριθμός Μελέτης:**

**168 / 2022**

**Τίτλος:**

**«Προμήθεια και εγκατάσταση Συστήματος Σειράς Προτεραιότητας στο ΚΕΠ του Δήμου Kοζάνης»**

|  |  |
| --- | --- |
| **ΠΡΟΫΠΟΛΟΓΙΣΜΟΣ ΔΑΠΑΝΗΣ:** | 3.444,80 € |
| **Φ.Π.Α. 24%:** | 826,75 € |
| **ΣΥΝΟΛΟ ΑΠΑΙΤΟΥΜΕΝΗΣ ΠΙΣΤΩΣΗΣ** | 4.271,55 € |
| **(CPV):** | 48800000 – 6  Συστήματα πληροφόρησης και εξυπηρετητές |

**Οικονομικό Έτος:**

**2022**

|  |  |  |  |  |
| --- | --- | --- | --- | --- |
| **ellhnikh_dhmokratia** | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΚΟΖΑΝΗΣ**  **ΔΗΜΟΣ ΚΟΖΑΝΗΣ** | | |  | Κοζάνη, 07/09/2022  Αρ.Μελ. : 168/2022 |
| **Γραφείο**  **Ταχ.Δ/νση**  **Ταχ.Κώδ**  **Πληροφορίες**  **Τηλέφωνο**  **E-mail** | **:**  **:**  **:**  **:**  **:**  : | **Αυτοτελές Γραφείο ΤΠΕ –Ποιότητας**  **Πλατεία Νίκης 1**  **50131**  **Γαρύφαλλος Λιτζερίνος**  **24613-50338**  **litzerinos@cityofkozani.gov.gr** |  |  |

Προμήθεια: Προμήθεια και εγκατάσταση Συστήματος Σειράς Προτεραιότητας στο ΚΕΠ του Δήμου Kοζάνης

Αριθ. Μελέτης: 168/2022

Προϋπολογισμός : 4.271,55 € (συμπεριλαμβανομένου Φ.Π.Α. 24%)

# I.Τεχνική Έκθεση

H παρούσα μελέτη προϋπολογισμού **4.271,55 €** (με το Φ.Π.Α.) έχει σαν αντικείμενο την καταγραφή των τεχνικών προδιαγραφών για την εγκατάσταση εξοπλισμού ενός Συστήματος Σειράς Προτεραιότητας στο ΚΕΠ του Δήμου Κοζάνης, που έχει σκοπό τη βελτίωση αφενός των παρεχόμενων υπηρεσιών προς το εξυπηρετούμενο κοινό και αφετέρου των συνθηκών εργασίας για τους υπαλλήλους.

Για την λειτουργία του προσφερόμενου συστήματος απαιτείται η χρήση Η/Υ καθώς το σύστημα θα λειτουργεί αυτόνομα από τη στιγμή που θα προγραμματιστεί. Το μόνο προαπαιτούμενο είναι η ύπαρξη ενός Η/Υ με διασύνδεση στο διαδίκτυο (Internet), το οποίο θα μεριμνήσει ο Δήμος να υπάρχει στον χώρο τοποθέτησης του εν λόγω συστήματος.

Για την επίτευξη του παραπάνω σκοπού απαιτούνται τουλάχιστον τα κάτωθι:

* Ένας (1) κεντρικός επεξεργαστής του συστήματος
* Ένα (1) αυτόματο εκδοτήριο εισιτηρίων
* Τέσσερις (4) τερματικές πινακίδες LED τεσσάρων (4) ψηφίων
* Τέσσερα (4) επιτραπέζια χειριστήρια κλήσης

Η χρηματοδότηση της προμήθειας θα γίνει σε βάρος του Κ.Α. 70.7135.0004 “Προμήθεια και εγκατάσταση συστήματος τήρησης προτεραιότητας για το ΚΕΠ του Δήμου Kοζάνης” κατά **4.271,55 €** οικονομικού έτους 2022.

|  |  |  |  |  |
| --- | --- | --- | --- | --- |
|  |  |  |  | **07/09/2022** |
|  |  | **Ελέγχθηκε** |  | **Θεωρήθηκε** |
| **Ο Συντάξας** |  | **Η Προϊσταμένη** |  | **Ο Δήμαρχος** |
|  |  |  |  |  |
| **Γαρύφαλλος Λιτζερίνος** |  | **Φωτεινή Πατσιούρα** |  | **Λάζαρος Μαλούτας** |
| **ΤΕ Πληροφορικός** |  | **ΠΕ Πληροφορικός** |  |  |

ΙΙ. **ΤΕΧΝΙΚΕΣ ΠΡΟΔΙΑΓΡΑΦΕΣ**

1. **Κεντρικός Επεξεργαστής του Συστήματος**

Ο κεντρικός επεξεργαστής του συστήματος, να μπορεί να εγκατασταθεί εντός ενός Η/Υ με διασύνδεση στο διαδίκτυο (Internet). Από τον εν λόγω επεξεργαστή να πραγματοποιείται ο έλεγχος διαχείρισης των περιφερειακών μονάδων και των υποσυστημάτων, δηλαδή των εξής:

• Εκτυπωτική Μονάδα Έκδοσης Εισιτηρίων

• Τερματικά θέσεων εργασίας

• Επιτραπέζια χειριστήρια κλήσης

Ο κεντρικός επεξεργαστής του συστήματος να παρέχει την δυνατότητα διαχείρισης 16 διαφορετικών κατηγοριών εξυπηρέτησης, τουλάχιστον. Επίσης να δύναται να εξυπηρετήσει ταυτόχρονα τουλάχιστον 16 θέσεις εργασίας με τους αντίστοιχους φωτεινούς πίνακες και τα αντίστοιχα τερματικά σε κάθε θέση. Επιπλέον να μπορεί να διαχειριστεί τόσους κεντρικούς φωτεινούς πίνακες όσους απαιτούνται για να φαίνονται οι κατάλληλές πληροφορίες για κάθε εργασία (αριθμός που εξυπηρετείται, από ποια θέση εργασίας κλπ) ακόμα και όταν όλες οι εργασίες που μπορεί να εξυπηρετήσει η κεντρική μονάδα εξυπηρετούνται ταυτόχρονα.

Επίσης κάθε Η/Υ που είναι συνδεδεμένος στο δίκτυο να μπορεί να βλέπει, χρησιμοποιώντας τα ανάλογα διαπιστευτήρια (κωδικούς εισόδου), την κατάσταση (πχ πόσες θέσεις εργασίας εξυπηρετούν, πόσοι πολίτες είναι σε αναμονή, ποιο νούμερο εξυπηρετείται κλπ) σε πραγματικό χρόνο. Επίσης μέσω του κεντρικού επεξεργαστή να ορίζεται το χρονικό σημείο αλλαγής βάρδιας στο οποίο θα μηδενίζεται η αρίθμηση και θα ξεκινάει η καινούργια.

Τα προβαλλόμενα δεδομένα πρέπει να είναι τουλάχιστον τα εξής :

**Όνομα Υπηρεσίας** : Το όνομα της καταχωρημένης υπηρεσίας

**Νούμερο Τελ. Εισιτηρίου** : Ο τελευταίος εκτυπωμένος σε εισιτήριο αριθμός

**Σύνολο Εισιτηρίων** : Το σύνολο των πολιτών που έχουν πάρει εισιτήρια από την τρέχουσα ημέρα

**Πελάτες σε Αναμονή** : Αριθμός σε αναμονή των προς εξυπηρέτηση, την παρούσα στιγμή πολιτών

**Μέσος χρόνος αναμονής** : Ο μέσος χρόνος αναμονής στην ουρά που ισχύει για την τρέχουσα στιγμή (σε λεπτά)

Ο προγραμματισμός της ημερομηνίας, της ώρας, της διάταξης του λογοτύπου και του κειμένου των εισιτηρίων καθώς και η έκδοση στατιστικών στοιχείων, να πραγματοποιείται στον κεντρικό επεξεργαστή του συστήματος.

Ο κεντρικός επεξεργαστής του συστήματος να αναγνωρίζει και να διαχειρίζεται άμεσα οποιαδήποτε συνδεμένη και σε λειτουργία μονάδα του υποσυστήματος υπάρχει ήδη ή προστεθεί στο δίκτυο. Η δυνατότητα αυτή θα επιτρέπει την αποσύνδεση και σύνδεση του οποιοδήποτε τμήματος του συστήματος και την εναλλαγή του με οποιοδήποτε άλλο τμήμα χωρίς να απαιτείται παρέμβαση τεχνικού. (π.χ. Εάν πάθει βλάβη ένα τερματικό θέσης συναλλαγής θα μπορούμε να πάρουμε ένα άλλο τερματικό θέσης συναλλαγής από ένα άλλο σημείο και να το εντάξουμε στο σύστημα χωρίς να απαιτείται καμιά αλλαγή ή ρύθμιση. Καθώς ο εντοπισμός της αλλαγής θα γίνεται από τον κεντρικό επεξεργαστή του συστήματος επιτρέποντας στον χειριστή του συστήματος να προσδιορίσει την θέση και την εργασία που θα κάνει το τερματικό θέσης).

Επίσης το σύστημα να έχει την δυνατότητα να επεξεργάζεται και να καταγράφει στατιστικά στοιχεία που θα παράγονται από το σύστημα καθορισμού προτεραιότητας, σε πραγματικό χρόνο από τα περιφερειακά τμήματα του συστήµατος.

Το σύστημα να είναι επεκτάσιμο για προσθήκη και άλλων υπηρεσιών µελλοντικά.

1. **Αυτόματο Εκδοτήριο Εισιτηρίων**

Η μηχανή έκδοσης εισιτηρίων (εκτυπωτική μονάδα) να βρίσκεται σε επιδαπέδια, εργονομική και εύκολη στην χρήση της από τους συναλλασσόμενους, βάση. Το υλικό κατασκευής πρέπει να είναι αξιόπιστο για να προσφέρει αντοχή και διάρκεια στο χρόνο. Το ύψος της εκτυπωτικής μονάδας να είναι περί τα 120cm.

Στην εκτυπωτική μονάδα να είναι ευδιάκριτα τα είδη των παρεχομένων πληροφοριών.

Οι χαρακτήρες που θα μπορούν να απεικονίζονται στην επιφάνεια εκτύπωσης να είναι ελληνικοί και

Λατινικοί, κεφαλαία και μικρά γράμματα, σε οποιοδήποτε μέγεθος και σε αρκετά μεγάλο αριθμό γραμματοσειρών, ώστε να είναι ευδιάκριτοι στον πολίτη.

Ο εκτυπωτής να έχει την ικανότητα να εκτυπώσει, ένα λογότυπο ή την ονομασία του Φορέα, σε οποιοδήποτε σημείο του εισιτηρίου και με οποιουδήποτε μεγέθους χαρακτήρων επιθυμεί ο χειριστής είτε στα Ελληνικά είτε στα Λατινικά είτε και στις δύο γραφές ταυτόχρονα. Τα παραπάνω γραφόμενα να μπορούν να τροποποιηθούν οποιαδήποτε στιγμή από τον χειριστή του συστήματος χωρίς καμιά άλλη παρέμβαση.

Ο εκτυπωτής να έχει την ικανότητα να εκτυπώσει την Ημερομηνία και ώρα με οποιαδήποτε format επιθυμεί ( πχ ***10/5/17 1:00 μμ*** ή ***10 Μαϊου2017 13:00*** κτλ), και σε οποιοδήποτε σημείο του εισιτηρίου και με οποιουδήποτε μεγέθους χαρακτήρων επιθυμεί ο χειριστής είτε στα Ελληνικά είτε στα Λατινικά είτε και στις δύο γραφές ταυτόχρονα.

Το πρόγραμμα να μπορεί να υπολογίσει, και αντίστοιχα ο εκτυπωτής να εκτυπώνει στο εισιτήριο, το μέσο χρόνο συναλλαγής του συναλλασσόμενου με μορφή είτε σε λεπτά (18 ΛΕΠΤΑ), είτε σε πόση ώρα (1 ΩΡΑ και 10 ΛΕΠΤΑ), είτε σε συγκεκριμένη ώρα (ΘΑ ΕΞΥΠΗΡΕΤΗΘΕΙΤΕ ΣΤΙΣ 11:20). Τα παραπάνω θα μπορούν να εκτυπωθούν σε οποιοδήποτε σημείο του εισιτηρίου και με οποιουδήποτε μεγέθους χαρακτήρων επιθυμεί ο χειριστής είτε στα Ελληνικά είτε στα Λατινικά είτε και στις δύο γραφές ταυτόχρονα.

Ο εκτυπωτής να έχει την ικανότητα να εκτυπώσει οποιοδήποτε πρόσθετο κείμενο επιθυμεί ο χειριστής σε οποιοδήποτε σημείο του εισιτηρίου και με οποιουδήποτε μεγέθους χαρακτήρων επιθυμεί ο χειριστής είτε στα Ελληνικά είτε στα Λατινικά είτε και στις δύο γραφές ταυτόχρονα.

Ο χειριστής του συστήματος να έχει την δυνατότητα να τροποποιήσει τη διάταξη εκτύπωσης, τα δεδομένα, και τα μηνύματα που θα εκτυπώνονται πάνω σε αυτά.

Το μέγιστο μέγεθος του ρολού του χαρτιού που μπορεί να χρησιμοποιεί ο συγκεκριμένος εκτυπωτής του εισιτηρίου να έχει τέτοιο συνολικό μήκος το οποίο να αντιστοιχεί σε τουλάχιστον 700 εισιτήρια ανά ρολό.

Ο εκτυπωτής να χρησιμοποιεί αυτόματη κοπή για την οποία ο κατασκευαστής θα δηλώνει ότι έχει άριστη αξιοπιστία και λειτουργικότητα.

1. **Τερματική πινακίδα LED τεσσάρων (4) ψηφίων**

Η τερματική πινακίδα τεσσάρων (4) ψηφίων να είναι τεχνολογίας LED με ωφέλιμο ύψος χαρακτήρα τουλάχιστον 10cm και να αποτελείται τουλάχιστον από τέσσερα (4) ψηφία. Στο επάνω μέρος να φέρει με σταθερά γράμματα τον αριθμό της θέσης εργασίας. Κάθε φορά που θα πατάει το κουμπί ο εκάστοτε υπάλληλος θα αναβοσβήνει στον φωτεινό πίνακα της θέσης του το νούμερο που είναι να εξυπηρετηθεί. Να υπάρχει η δυνατότητα στήριξης του φωτεινού πίνακα τόσο στην οροφή όσο και πάνω στη θέση εργασίας με τη χρήση ειδικού στηρίγματος.

1. **Επιτραπέζιο χειριστήριο κλήσης**

Το επιτραπέζιο χειριστήριο κλήσης να τοποθετηθεί σε θέση εργασίας, να συνδεθεί ενσύρματα ή ασύρματα με τον κεντρικό επεξεργαστή του συστήματος και να διαθέτει φωτιζόμενη οθόνη ενδείξεων .

### Γενικά

### Γενικές προδιαγραφές:

* Στο τελικό κόστος προσφοράς θα περιλαμβάνονται και τα όλα τα υλικά ή μικροϋλικά που θα απαιτηθούν .
* Στο τελικό κόστος προσφοράς θα περιλαμβάνονται και τα αναλώσιμα (θερμικό χαρτί) που θα καλύπτουν τη διάρκεια λειτουργίας τουλάχιστον 2 μηνών .
* Στο τελικό κόστος προσφοράς θα περιλαμβάνεται και η διαδικασία ενημέρωσης και εκπαίδευσης του προσωπικού.
* Ο υποψήφιος ανάδοχος θα πρέπει να υποβάλλει Υπεύθυνη Δήλωση για εγγύηση δύο (2) ετών και ύπαρξη ανταλλακτικών για χρονικό διάστημα εφόρου ζωής.
* Ο υποψήφιος ανάδοχος θα πρέπει να υποβάλλει επίσημα παραστατικά για εγκατάσταση ανάλογου συστήματος σε άλλους πελάτες
* Όλες οι εργασίες εγκατάστασης του συστήματος θα γίνονται με υποβολή εκ μέρους του αναδόχου.
* Ο συνολικός χρόνος παράδοσης του Έργου θα είναι τρεις (3) μήνες, από την ημερομηνία υπογραφής της σχετικής Σύμβασης.
* Η παράδοση και παραλαβή του Έργου θα γίνει με πλήρη παραγωγική λειτουργία όλων των επί μέρους συστημάτων και υποσυστημάτων
* Η προσφορά του προμηθευτή να αφορά το σύνολο των προμηθευόμενων ειδών.
* Όλες οι οικονομικές προσφορές, **επί ποινής αποκλεισμού**, πρέπει να υποβληθούν και ως λογιστικό φύλλο σε ηλεκτρονική μορφή και οι σχετικοί πίνακες θα πρέπει να είναι όμοιοι με τους πίνακες του ενδεικτικού προϋπολογισμού.
* Σε περίπτωση που δεν προσφέρονται προδιαγραφές που απαιτούνται, τότε **αποκλείεται από το διαγωνισμό**.

|  |  |  |  |  |
| --- | --- | --- | --- | --- |
|  |  |  |  | **07/09/2022** |
|  |  | **Ελέγχθηκε** |  | **Θεωρήθηκε** |
| **Ο Συντάξας** |  | **Η Προϊσταμένη** |  | **Ο Δήμαρχος** |
|  |  |  |  |  |
| **Γαρύφαλλος Λιτζερίνος** |  | **Φωτεινή Πατσιούρα** |  | **Λάζαρος Μαλούτας** |
| **ΤΕ Πληροφορικός** |  | **ΠΕ Πληροφορικός** |  |  |
|  |  |  |  |  |

**IIΙ. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| **α/α** | **Περιγραφή** | **Μονάδα**  **Μέτρησης** | **Ποσότητα** | **Ενδεικτική**  **Τιμή (€)** | **Συνολική**  **Τιμή (€)** |
| 1 | Κεντρικός επεξεργαστής του συστήματος | τεμ. | 1 | 275,00 | 302,50 |
| 2 | Αυτόματο εκδοτήριο εισιτηρίων | τεμ. | 1 | 935,00 | 1.028,50 |
| 3 | Τερματική πινακίδα LED τεσσάρων (4) ψηφίων | τεμ. | 4 | 242,00 | 1.064,80 |
| 4 | Επιτραπέζιο χειριστήριο κλήσης | τεμ. | 4 | 110,00 | 484,00 |
| 6 | Εγκατάσταση του συστήματος | τεμ. | 1 | 300,00 | 400,00 |
| 7 | Ρολό χαρτί εισιτηρίων | τεμ | 100 | 1,50 | 165,00 |
| **ΣΥΝΟΛΟ** | | | | | **3.444,80** |
| **Φ. Π. Α. 24 %** | | | | | **826,75** |
| **ΤΕΛΙΚΗ ΑΞΙΑ** | | | | | **4.271,55** |

|  |  |  |  |  |  |  |
| --- | --- | --- | --- | --- | --- | --- |
|  | | |  | | | |
|  |  |  | |  | **07/09/2022** |
|  |  | **Ελέγχθηκε** | |  | **Θεωρήθηκε** |
| **Ο Συντάξας** |  | **Η Προϊσταμένη** | |  | **Ο Δήμαρχος** |
|  |  |  | |  |  |
| **Γαρύφαλλος Λιτζερίνος** |  | **Φωτεινή Πατσιούρα** | |  | **Λάζαρος Μαλούτας** |
| **ΤΕ Πληροφορικός** |  | **ΠΕ Πληροφορικός** | |  |  |

### ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ

|  |  |  |  |  |  |
| --- | --- | --- | --- | --- | --- |
| **α/α** | **Περιγραφή** | **Μονάδα**  **Μέτρησης** | **Ποσότητα** | **Ενδεικτική**  **Τιμή (€)** | **Συνολική**  **Τιμή (€)** |
| 1 | Κεντρικός επεξεργαστής του συστήματος | τεμ. | 1 |  |  |
| 2 | Αυτόματο εκδοτήριο εισιτηρίων | τεμ. | 1 |  |  |
| 3 | Τερματική πινακίδα LED τεσσάρων (4) ψηφίων | τεμ. | 4 |  |  |
| 4 | Επιτραπέζιο χειριστήριο κλήσης | τεμ. | 4 |  |  |
| 6 | Εγκατάσταση του συστήματος | τεμ. | 1 |  |  |
| 7 | Ρολό χαρτί εισιτηρίων | τεμ | 150 |  |  |
| **ΣΥΝΟΛΟ** | | | | |  |
| **Φ. Π. Α. 24 %** | | | | |  |
| **ΤΕΛΙΚΗ ΑΞΙΑ** | | | | |  |